# Galta

La galta és cadascuna de les dues prominències que hi ha al rostre humà, a sota dels ulls i sobre l'os zigomàtic o pòmul. En termes anatòmics, representa la paret lateral de la cavitat oral.

## Citacions

* Anit també ens estàvem petonejant, però les galtes d'en Peter em van decebre, perquè no eren tan suaus com semblen, sinó que eren com les galtes del pare, és a dir, com les d'un home que ja s'afaita.
       Diari d'Anne Frank, 8 de març de 1944. — Anne Frank
* Escrit damunt el teu tul lila... (oblit, sotracs!) Escrit damunt la teva galta... (terreny vedat!)
       Fragment del poema Escrit damunt el teu tul lila, a Llibre dels viatges, 1978. — Feliu Formosa i Torres
* Heu sentit que es va dir: Ull per ull, i dent per dent. Doncs, jo us dic que no resistiu al dolent; al contrari, si algú et pega a la galta dreta, para-li també l'altra.
       Mateu. 5, 38-39. — Jesús de Natzaret

## Dites populars

* Carboners de Martorelles, emmascarats de galtes i orelles.
* El bé que és d'altres no m'omplena les galtes.
* En una galta el sol y en l'altra la lluna
* Més val una montcadera arremangà' i sense calces, que quaranta senyoretes d'eixes que es pinten les galtes.

## Frases fetes

* Batre les galtes.
          Bufetejar.
* Begut de galtes.
          Magre de cara, cara-xuclat.
* Fer tornar les galtes roges.
          Avergonyir.
* Galtes del cul.
          Natges.
* Galtes de pa de ral.
    (var.) Galtes de pa tou.
    (var.) Galtes de pa torrat.
    (var.) Galtes de pa farro.
    (var.) Galtes de formatge.
    (var.) Galtes de trompeter.
    (var.) Galtes de flaó.
          Tenir la cara grossa; les galtes molt carnudes.
* Semblar el carrer de Mitja Galta.
          El carrer de Mitja Galta correspon al nom anterior del carrer Santa Eulàlia de L'Hospitalet de Llobregat, i en el passat només hi havia cases a una banda del carrer, mentre que l'altra semblava inacabada.
* Parar la galta.
          Oferir la galta per a rebre un petó o una bufetada.
* Tenir galtes.
          No tenir vergonya.
* Tenir una rosa a cada galta.
          Tenir les galtes envermellides.
* Xuclat de galtes.
          Cara-xuclat, de galtes enclotades pel fet d'estar prim.

## Referències

* ↑ Frank, Anne. Diari d'Anna Frank. Penguin Random House, 2014. ISBN 9788490626115.
* ↑ Formosa i Torres, Feliu. Llibre dels viatges. Edicions Proa, 1978. ISBN 9788420977416.
* ↑ «Evangeli segons Sant Mateu». A: La Bíblia. Alacant: Biblioteca Virtual Joan Lluís Vives, 2006.
* ↑ Pérez i Gómez, Ferran «Sant Fost i Martorelles a través de les dites i els refranys». Campsentelles, Núm. 5, (2000), pàg. 8-19. ISSN: 1136-8497 [Consulta: 21 setembre 2015].
* ↑ Gelabert i Fiet, Eduard. «Vell i nou: refranys de ma terra». A: Cornellà de Llobregat: Història, Arqueologia i Folklore (en català). Barcelona: AGM, 1973, p. 158-171.
* ↑ Aguiló i Fuster, Marià. Diccionari Aguiló : materials lexicogràfics / aplegats per Marian Aguiló i Fuster ; revisats i publicats sota la cura de Pompeu Fabra i Manuel de Montoliu (en català). Vol. IV: F a Ll. Barcelona: Institut d'Estudis Catalans, 1982 (Biblioteca filològica de l'Institut d'Estudis Catalans).
* ↑ Sanchis Guarner, Manuel. Els pobles valencians parlen els uns dels altres. Sector central litoral, 1968, p. 56-57.
* 1 2 3 4 Labernia, Pere. Diccionari de la llengua catalana ab la correspondencia castellana y llatina,1. Espasa Germans, 1894, p. 791.
* 1 2 3 4 5 6 «Galta». Diccionari de la llengua catalana de l'IEC. Barcelona : Institut d'Estudis Catalans.
* ↑ Gargallo i Gregori, José. «El Refranyer: Dites, refranys i maneres de dir». L'autor, 2010-. [Consulta: 26 setembre 2024].
* ↑ Camós i Cabeceran, Joan (ed.). L'Hospitalet és escola : materials didàctics Ciències socials Infantil Primària Secundària (CD-ROM). [L'Hospitalet de Llobregat]: Ajuntament de l'Hospitalet, Centre d'Estudis de l'Hospitalet, 2002 (Conèixer l'Hospitalet) [Consulta: 22 febrer 2014].